F'Ġieħ L-Imħabba. Ritratt: Muntaġġ / Rewind / Kitz Klitz  Is-sensiela F'Ġieħ L-Imħabba ġiet fi tmiemha lbieraħ filgħaxija bis-36 puntata mit-tieni staġun. Mat-tmiem is-sensiela l-paġna ta' Facebook ta' din is-sensiela kienet mifqugħa bil-kummenti pożittivi mis-segwaċi ta' din is-sensiela. It-tieġ ta' Salvatore u Agatha kien wieħed spettakolari iżda bla dubju li l-parti li ħalliet lit-telespettaturi mistagħġba kien xħin ġie żvelat min tassew kien qatel lil Ġiuseppe Cuppola. Min qatt immaġina li kellha tkun martu stess, Concetta, li flimkien ma' Francesca, ħelset minn żewġha Ġiuseppe għax kien biss b'dak il-mod li setgħet issalva l-paċi fil-familja tagħha? Donnu li ħadd ma basar u fuq il-paġna ta' Facebook ta' F'Ġieħ L-Imħabba , il-kummenti ma waqfux. GRAZZI talli segwejtu F'Ġieħ L-Imħabba. Nisperaw li ħadtu pjaċir tarawh bħal ma aħna ħadna pjaċir naħdmuh. Kunu magħna f'Ottubru għas-serje ġdida bl-isem ta' NOLI.Il-lejl it-tajjeb! Posted by F'Ġieħ L-Imħabba on Tuesday, June 15, 2021 Għal Rewind Productions F'Ġieħ L-Imħabba fissret suċċess ieħor. Ilhom iwasslu sensiliet ta' drama għal bosta snin u ċertament li F'Ġieħ L-Imħabba keinet waħda mimlija sorpriżi. Rewind mhux se jieqfu hawn. Matul din il-ġimgħa se jkomplu jwasslu is-sensiela Sorelle li tixxandar fil-ħin ta' wara nofsinhar fuq TVM. U filwaqt li nistennew l-aħbar uffiċjali jekk hux se jkun hemm it-tielet setaġun jew le ta' Sorelle, Rewind diġà ħabbru li għal Ottubru li ġej se jkunu qed iwasslu s-sensiela ġdida Noli. Aqra l-ewwel tagħrif dwar is-sensiela NOLI: Filmat: Jibda x-xogħol fuq drama ġdida għal Ottubru Qalleb dawn ir-ritratti sabiex terġa' tgħix uħud mill-aqwa mumenti tal-aħħar episodju ta' F'Ġieħ L-Imħabba li xxandar ilbieraħ: Ritratt: Kitz Klitz / Rewind